《貂裘换酒 次韵赠戴介眉》
清代·许嗣隆

大地梨园也。遍乾坤、当场傀儡尽蚩蚩者。白眼让君横一世，漫尽杜聋萧哑。

原不肯、寄人篱下。试看屠沽多富贵，合芒鞋、竹杖任潇洒。

杯中物，供陶写。

何须耕钓求诸野。待雄才、挥戈磨盾，雕龙倚马。不则文章游戏耳，嬉笑甚于怒骂。

待他日、逃名洛社。醉舞狂歌天地老，把催花羯鼓花前打。

笑优孟。衣冠假。

作者简介：江苏如皋人，字山涛。康熙二十一年进士，授检讨，官至侍讲。有《孟晋堂诗集》。